Camilla Kim Kielland

Camilla Kim Kielland (født 1978) er en norsk PR- og kommunikasjonsrådgiver. Hun har bakgrunn som journalist, og i 2003 til 2004 var hun programleder i Barne-TV på NRK1, og i Barnetimen for de minste på NRK P1. I 1991 til 1992 var hun programleder i ungdomsprogrammene Midt i smørøyet og Rusk i Øyet på NRK sammen med blant andre Hege Schøyen.  

Kielland har en MBA i strategisk ledelse fra NHH. Hun er utdannet journalist fra Høgskolen i Volda og har i tillegg økonomistudier fra Toulouse i Frankrike og mediekunnskap fra Høgskolen i Agder, nå Universitetet i Agder. 

Kielland har vært kommunikasjonsdirektør i Schibsted , et nordisk mediekonsern med hovedkontor i Oslo. Hun hadde kommunikasjonsansvar for forretningsområdene Schibsted News Media - som blant annet eier avisene Verdens Gang, Aftenposten, Bergens Tidende, Stavanger Aftenblad, Fædrelandsvennen, Aftonbladet og Svenska Dagbladet - og Schibsted Next, som er konsernets satsing på nye digitale vekstområder.

Fra september 2021 har Kielland jobbet som daglig leder og strategisk rådgiver i Morgenstern reklamebyrå.

 Eksterne lenker 


Kategori:Norske TV-programledere
Kategori:Norske radioprogramledere
Kategori:Norske kommunikasjonsfolk
Kategori:Norske direktører
Kategori:Norske økonomer
Kategori:Programledere for NRK Radio
Kategori:Programledere for NRK TV